Bandet ble startet på slutten av 1990-tallet, og hadde som de fleste ska-band mange medlemmer. Besetningen besto den gang av bassist, trommeslager, organist, to gitarister, to vokalister, tre saksofonister, trombonist og trompetist. Det vites ikke om alle var tilstede samtidig på konsert eller øving. I 2002 hadde bandet 11 medlemmer fordelt på bass, trommer, orgel, to gitarer, to vokalister og fire blåsere. Denne besetningen bestod mer eller mindre permanent de neste to årene, også da Hopalong Knut ga ut de to EP-ene (2002) og (2003). De deltok på by:Larm 2003, som ble arrangert i Trondheim.